text: Núria Romero | Cultura
  Es llicencia al Conservatori del Liceu de Barcelona. Està titulada en Superior de Solfeig i de Piano, i diplomada en Rítmica Dalcroze a L'Institut Llongueres de Barcelona. També està titulada en el "Cap Musical" a la Universitat ICE de Barcelona.
  Ha participat al curs "Música a les mans. Recursos generals i específics per millorar l'accés de l'alumnat visual als estudis musicals", a l'ONCE, i al curs de formació ORff-Shudler, a Barcelona.
  Quant a actuacions, ha estat contralt a l'Octet de veus Pandora dirigit per Albert Ginestà, i pianista acompanyant i contralt a la Coral Sant Antoni de la Massana. Ha col·laborat com a pianista en el projecte "Crea 7", creat també per Albert Ginestà.
  Ha desenvolupat la carrera pedagògica com a professora de música de primària a l'escola espanyola de Sant. Julià, a l'escola espanyola d'Andorra la Vella, i a l'escola francesa d'Escaldes-Engordany. Actualment és professora de llenguatge musical i piano a l'Institut de Música mentre continua formant-se.